
Z A P I S N I K
17. seje upravnega odbora Ribiške zveze Slovenije

Seja je potekala 16. oktobra 2025 ob 16:00 uri v sejni sobi RZS, Tržaška cesta 134, 1000 Ljubljana.

	Prisotni:
	

	- člani UO RZS:
	predsednik: dr. Miroslav ŽABERL; člani: Marijan GABER,  Aleš HORVAT, Peter JANKOVIČ, Igor KLOBOVES, Marko KRAJNC

	-  nadzorni odbor RZS:
	Dušan PEČNIK

	[bookmark: _Hlk123207679]-  strokovna služba RZS:
	mag. Igor MILIČIĆ	

	-  vabljeni: 
	/

	Opravičili odsotnost:
	

	-  člani:

	Bojan LEVAI, Marko LIPOVŽ, Žiga PAVLIČ, Boštjan Peter ZAGOŽEN 



Sejo je vodil predsednik RZS Miroslav Žaberl. Prisotnih je bilo šest članov UO RZS od desetih. Seja je bila sklepčna. 

Predlagan je bil sledeči dnevni red:  
[bookmark: _Hlk107732108]1. Pregled zapisnika 16. redne seje ter 19. in 20. koresp. seje UO RZS s poročilom o realizaciji sklepov 
[bookmark: _Hlk129525498]2. Pregled zapisnikov delovnih teles med 16. in 17. sejo UO (mandat 2022 - 2027)
[bookmark: _Hlk154493412][bookmark: _Hlk129525527]2.1 zapisniki 24. – 27. (koresp.) seje KPR
2.2 zapisnik 8. seje KPA
3. Poročilo o stanju izplačil solidarnostne pomoči RZS za v poplavah prizadete RD 
[bookmark: _Hlk107732411]4. Problematika nove vodne dajatve - dovolnine; dopis RZS na MNVP
5. Usklajevanje vsebine poročila DRSV glede stroškov izvedbe intervencijskih izlovov
[bookmark: _Hlk103599455]6.Tematike prihajajočega sestanka RZS - MKGP, 21.10.2025:
· problematika Sklad kmetijskih zemljišč in gozdov RS - RZS
· realizacija pomoči MKGP - RD prizadetim v poplavah
· stanje Programa upravljanja rib in problematika privabljanja rib s hrano (izsledki Blejsko in Ledavsko jezero) s pobudo za spremembe RGN
· vrednotenje prostovoljskega dela v RD
· problematika dovolnin s strani MNVP in pričakovana podpora MKGP
· problematika ribojedih zveri - zaključek študije o vidri
7. Generalna skupščina EAA, poročilo
8. Seznanitev z realiziranimi aktivnostmi RZS
· [bookmark: _Hlk168348521][bookmark: _Hlk157990832][bookmark: _Hlk145838903][bookmark: _Hlk182144967]postopek o odvzemu statusa delovanja v javnem interesu na področju ohranjanja narave
· odločba informacijski pooblaščenec - primer R. Klep, D. Robinšak 
· sestanek Delovne skupine za področje celinskih voda (DSPCV), 24.9.2025
· predstavitev kakovosti vode: Blejsko in Ledavsko jezero, 26.9. in 30.9.2025
· posvet RZS: projekti RIWET in LASR, 30.9.2025
· tekmovanje RAJP v LKO 2025, Slivniško jezero, 2.10. - 5.10.2025
[bookmark: _Hlk162869045][bookmark: _Hlk162870226]9. Razno
· Dovoljenje za odstrel kormoranov - RD Ljutomer

Sprejet je bil razširjen dnevni red pod točko 9. Dnevni red je bil sprejet soglasno. Gradivo za sejo so prisotni prejeli v elektronski obliki. 

AD 1

Pregled zapisnika 16. redne seje ter 19. in 20. koresp. seje UO RZS s poročilom o realizaciji sklepov 
Predsednik RZS Miroslav Žaberl in sekretar RZS Igor Miličić sta podala poročilo o realiziranih sklepih. Realizirani so vsi sklepi. Razpis za informatizacijo RZS je bil objavljen javno in poslan določenim ponudnikom.

[bookmark: _Hlk116834863]Pripomb prisotnih na obravnavane zapisnike ni bilo.

Sprejet je bil:	
Sklep 1: Prisotni člani UO RZS na zapisnike 16. redne seje ter 19. (koresp.) in 20. (koresp.) seje nimajo pripomb in jih  potrjujejo soglasno. Potrjujejo tudi poročilo o realizaciji sklepov.

AD 2

[bookmark: _Hlk103599110]Pregled zapisnikov delovnih teles med 16. in 17. sejo UO RZS (mandat 2022 - 2027)
[bookmark: _Hlk202189458][bookmark: _Hlk186983989]2.1 zapisniki 24. - 27. (koresp.) seje KPR
Obravnavani so bili predlogi za priznanja RD Barje, Dolomiti, Kočevje, Laško, Ptuj, Šempeter, Tržič, Vevče in Vrhnika.

Pripomb prisotnih na obravnavan zapisnik ni bilo.

2.2 zapisnik 8. seje KPA
Poročilo je predstavil predsednik KPA RZS Marko Krajnc. KPA RZS je opravila izbor fotografij za izdelavo ribiškega koledarja Strokovna služba RZS vodi nadaljnje aktivnosti, vezane na izdajo koledarja. Osnutek koledarja bo poslan vsem RD z namenom naročila. Komisija je mnenja, da je potrebno z izdajanjem letnega koledarja nadaljevati tudi v prihodnje. V sodelovanju z DMR RZS bo komisija pripravila aktivnosti za nastop na Pomurskem sejmu 2026, ki bodo zajemale program na osnovi nastopa pred dvema letoma. Na sejmu so pripravljene sodelovati vse RD na območju Pomurja, Maribora in Ptuja. Rdeča nit na nastopu na sejmu je delo z mladimi. V sklopu projekta Julijske Alpe je izdana brošura, ki bo prispevala k večji promociji ribištva.
Komisij je postavila vprašanje glede neporabljenih denarnih sredstev za namen izdelave ribiškega kroja za praporščake RD in aktivnosti glede realizacije ribiško čuvajskega kroja.

Predsednik RZS je izrazil pripravljenost za sodelovanje na Pomurskem sejmu 2026 s predstavljeno tematiko. Finančna sredstva se lahko zagotovijo v okviru sredstev, ki so bila porabljena na preteklem nastopu. Poudaril je, da je potrebno privabiti čim več ribiških razstavljavcev.
Sekretar RZS je podal poročilo o neporabljenih denarnih sredstvih za ribiške kroje za praporščake RD, 23.12.2021 je bilo izvedeno plačilo vseh 64 krojev pri krojaštvu Šmigoc. Ugotovljeno je bilo, da ima RZS v dobrem še 12 krojev. Podpredsednik RZS Igor Kloboves je predlagal, da nekaj krojev ostane v rezervi za potrebe novih praporščakov v RD. Predsednik RZS predlaga, da se objavi še en poziv RD, da ima RZS na voljo 10 ribiških krojev za praporščake, ki jih financira RZS po en kos na RD.
Glede ribiško čuvajskega kroja je predsednik RZS navedel, da bo opravil ponovni pregled kroja in pogovor s ponudnikom preden oblikuje končni predlog, ki bo predstavljen na UO RZS. Igor Kloboves predlaga, da se nabor oblačil omeji le na vrhnje zgornje oblačilo. Posledično bo kroj cenejši in s tem dostopnejši za RD. Predsednik RZS se strinja z ožjim naborom oblačil, vendar je mnenja, da en kos ne predstavlja uniformiranosti. Potrebno bo pravo razmerje med kakovostjo in ceno.

Predsednik RZS je izpostavil nedokončane aktivnosti v zvezi z licenciranjem ribiških vodnikov. Marko Krajnc predlaga izvedbo sestanka glede problematike, predsednik RZS predlaga sklic sestanka z namenom izpeljave licenciranja ribiških vodnikov. K projektu se vključi tudi dr. Jano Vilman, ki bi v okviru Fakultete za turizem Maribor pripravila smernice za usposabljanje ribiških vodnikov. S tem bi aktivnosti vodnikov bile urejene sistemsko.

Pripomb prisotnih na obravnavan zapisnik ni bilo.

[bookmark: _Hlk54361579]Sprejeti so bili:	 
Sklep 2: UO RZS potrjuje zapisnike delovnih teles: KPR z dat. 12.6., 4.8., 6.8. in 26.8. 2025,  KPA z dat. 12.6.2025.
Sklep 3: Sekretar RZS navedene zapisnike pošlje v objavo na spletno stran RZS.
Sklep 4: Strokovna služba RZS ponovno objavi poziv RD, ki še niso koristile možnost nabave ribiškega kroja za praporščake.  
Sklep 5: RZS skliče sestanek z Združenjem ribiških vodnikov Slovenije z namenom izpeljave licenciranja ribiških vodnikov.

[bookmark: _Hlk129527307]AD 3

Poročilo o stanju izplačil solidarnostne pomoči RZS za v poplavah prizadete RD 
Poročilo je podal predsednik  RZS Miroslav Žaberl in je del gradiva te seje. RD, upravičene do sredstev za poribljavanje iz naslova povračila škode v poplavah 2023, so večino sredstev koristila. Strokovna služba pozove tiste RD, ki še niso porabila vseh sredstev, da to storijo v predvidenem roku.

Pripomb prisotnih na seznanitev ni bilo.
[bookmark: _Hlk122969992]
Sprejet je bil:
Sklep 6: UO RZS se je seznanil s stanjem izplačil solidarnostne pomoči RZS v poplavah prizadetim RD. Strokovna služba RZS pozove RD, ki še niso koristila vseh sredstev, namenjenih poribljavanju iz naslova povračila škode v poplavah 2023, da to storijo v predpisanem roku (do konca leta 2025).

[bookmark: _Hlk182144696]AD 4

[bookmark: _Hlk107732597]Problematika nove vodne dajatve - dovolnine; dopis RZS na MNVP
[bookmark: _Hlk213835033]Poročilo je podal predsednik  RZS Miroslav Žaberl in je del gradiva te seje. Navedel je, da morajo že več kot 10 let nekatere RD, poleg koncesnine, plačevati povračilo za vodno pravico za določena vodna telesa. MNVP se je lotilo urejanja problematike dvojnega plačevanja dajatev na način, da je uvedena dovolnina za stoječa vodna telesa. Uvedba dovolnine predstavlja precejšnjo finančno obremenitev za RD. Argument ministrstva je, da se na teh vodnih telesih RD ukvarjajo z gojenjem rib. Na podlagi prejete informacije RD Pesnica, se je RZS odzvala in poslala na MNVP dopis z zahtevo srečanja za ureditev nastale situacije. Datum sestanka še ni dogovorjen. Zakonska podlaga za uvedbo dovolnine obstaja. RZS bo o tem razpravljala tudi na sestanku na MKPG, ki bo potekal 21.10.2025.

Pripomb prisotnih na seznanitev ni bilo.
  
Sprejet je bil:
[bookmark: _Hlk124345746]Sklep 7: UO RZS se je seznanil z problematiko nove vodne dajatve (dovolnina) in vsebino dopisa RZS na MNVP.

AD 5

[bookmark: _Hlk213834609]Usklajevanje vsebine poročila DRSV glede stroškov izvedbe intervencijskih izlovov 
[bookmark: _Hlk213835793]Poročilo, ki je del gradiva te seje, je predstavil predsednik RZS. DRSV je zaprosila RZS za sestanek glede poročila o interventnih odlovih v RD. Sestanek je potekal 18.6.2025. DRSV je predstavila osnutek poročila, ki ga potrebujejo za črpanje evropskih sredstev. Kot naročnik izlovov mora RDSV opraviti nadzor, zato želi, da jih o tem RD predhodno obveščajo. Posledično je o tem potrebno narediti poročilo. Predsednik je navedel, da je do predhodnega obveščanja in poročila DRSV upravičena kot naročnica. Niso pa upravičena do vseh podatkov v poročilu, ki niso nujno potrebni. Prvotni predlog poročila je bil neustrezen. RD morajo, glede na pravilnik, poročati v Ribkat, ki ga vodi ZZRS. Podal je predlog, da se poročilo za DRSV uskladi z že zakonsko določenim poročilom. Posledično je DRSV podala drug predlog poročila, ki vsebuje le nujno potrebne podatke. ZZRS je stopil v kontakt z DRSV z namenom, da se pripravi skupno poročilo, ki bi ustrezalo obema stranema, vendar do dogovora še ni prišlo. Predvideva se ponoven sestanek z DRSV, kjer bo RZS predlog ZZRS podprla in predlagala, da se, do implementacije na ZZRS, sprejme predlagani drugi obrazec s strani DRSV, s tem da se v določenem času opravi uskladitev. RZS izhaja iz izhodišča, da naj poročanje predstavlja čim manj birokratskih postopkov.

Marijan Gaber je podal pripombe na obliko in vsebino predlaganega poročila DRSV v obliki svojega predloga.

[bookmark: _Hlk154494916]Sprejet je bil:
Sklep 8: UO RZS se je seznanil s tematiko usklajevanja vsebine poročila glede stroškov intervencijskih izlovov rib med DRSV in RZS .    


[bookmark: _Hlk157982415][bookmark: _Hlk154494783]AD 6

Tematike prihajajočega sestanka RZS - MKGP, 21.10.2025:
· problematika Sklad kmetijskih zemljišč in gozdov RS - RZS
· realizacija pomoči MKGP - RD prizadetim v poplavah
· [bookmark: _Hlk213837019]stanje Programa upravljanja rib in problematika privabljanja rib s hrano (izsledki Blejsko in Ledavsko jezero) s pobudo za spremembe RGN
· vrednotenje prostovoljskega dela v RD
· problematika dovolnin s strani MNVP in pričakovana podpora MKGP
· problematika ribojedih zveri - zaključek študije o vidri


Tematike sestanka je predstavil predsednik RZS in so del gradiva te seje. Osrednja tema je problematika, povezana s Skladom kmetijskih zemljišč in gozdov RS, kjer RZS pričakuje konkretne odgovore in rešitve. Glede programa upravljanja rib se bo pozvalo ministrstvo k nadaljnjim aktivnostim. Fakulteta za gradbeništvo in geodezijo (UL FGG) je, kot neodvisna projektna skupina, v sklopu projekta »Ocena vpliva ribiške prakse privabljanja rib s hrano  in drugih dejavnosti na kakovost jezerske vode« opravila analizo onesnaženosti Blejskega jezera, ki je pokazala, da je delež onesnaženja, ki se pripisuje ribiški dejavnosti le 7% ter Ledavskega jezera, kjer je delež manj kot 1%, iz česar izhaja, da  je potrebno težavo reševati drugje. RZS pričakuje spremembo RGN v delu, da se dovoljuje krmljenje rib na stoječih vodnih telesih. Prav tako RZS pričakuje tehten premislek o vodenju ribištva v prihodnjih 12 letih ter opravljene osnovne raziskave o stanju slovenskih voda, ki bodo temelj bodočega upravljanja. V okviru navedene tematike bo RZS načela temo vrednotenja ribiškega dela. Marijan Gaber je, kot primer, pripravil analizo del RD Mura Paloma v preteklih letih, kjer je bilo ugotovljeno, da je RD vložila več sredstev, kot jih je dobila iz upravljanja ribiškega območja, za katerega ima koncesijo.
[bookmark: _Hlk122968243]
Sprejet je bil:
[bookmark: _Hlk181549013][bookmark: _Hlk122968301][bookmark: _Hlk181549381]Sklep 9: UO RZS se je seznanil s predlogi obravnavanih tem sestanka RZS – MKGP, razpisan  21.10.2025 in jih potrjuje.

AD 7

Generalna skupščina EAA, poročilo
Poročilo, pripravil ga je sekretar RZS, je podal predsednik  RZS Miroslav Žaberl in je del gradiva te seje. Navedel je, da ni več član upravnega odbora EAA. Izrazil je razočaranje, ker ni prišlo do razrešitve  generalnega sekretarja EAA, ki ne opravlja svojega dela zadovoljivo. Igor Kloboves je izrazil vprašanje ali so interesi RZS še vedno dovolj zastopani v EAA. Predsednik RZS je pojasnil, da je EAA najbolj pomembna naravovarstvena organizacija v Evropi, posledično RZS prejme veliko pomembnih informacij, ki se izmenjujejo med državami članicami in parlamentom EU.
  
Sprejet je bil:
Sklep 10: UO RZS se je seznanil s poročilom z zasedanja generalne skupščine EAA 2025. 

AD 8

Seznanitev z realiziranimi aktivnostmi RZS
· postopek o odvzemu statusa delovanja v javnem interesu na področju ohranjanja narave
Poročilo je predstavil sekretar RZS Igor Miličić  in je del gradiva te seje. Odločbe  o odvzemu statusa RZS še ni prejela. Navedel je, da je preko pristojnega ministrstva pridobil informacijo, da se je postopek odvzema zapletel v smislu, da  minister ne želi podpisati končnih odločb o odvzemu statusov NVO.

· odločba informacijski pooblaščenec – primer R. Klep, D. Robinšak 
Poročilo je predstavil sekretar RZS Igor Miličić  in je del gradiva te seje. Informacijski pooblaščenec je očital RZS, da v sporu med R. Klepom/D. Robinšakom in RD Maribor ni poskrbela za odgovor pritožnikoma. Strokovna služba RZS je odgovarjala na vse dopise, prejete preko odvetniške pisarne v imenu tožnikov. Primer se je usklajeval tudi s članom KPV RZS Anžetom Petrovičem. Formalna odločba RZS z obrazložitvijo je bila izdana naknadno. Trenutno teče v zvezi z navedeno problematiko druga zadeva, ki je dana na presojo arbitraži RZS.

· sestanek Delovne skupine za področje celinskih voda (DSPCV), 24.9.2025
Poročilo je predstavil predsednik RZS. Gre za neformalno združenje z namenom ustanovitve koordinacijskega delovnega telesa, ki bi pri posegih v vodotoke že v fazi načrtovanja pomagal pri celovitejšem sodelovanju z vsemi deležniki ter izboljšal koordinacijo. Ideja je dobra, vendar še v začetni fazi.

· predstavitev kakovosti vode: Blejsko in Ledavsko jezero, 26.9. in 30.9.2025
Fakulteta za gradbeništvo in geodezijo (UL FGG) je, kot neodvisna projektna skupina, v sklopu projekta »Ocena vpliva ribiške prakse privabljanja rib s hrano  in drugih dejavnosti na kakovost jezerske vode« opravila analizo onesnaženosti Blejskega jezera, ki je pokazala, da je delež onesnaženja, ki se pripisuje ribiški dejavnosti le 7% ter Ledavskega jezera, kjer je delež manj kot 1%.  Aleš Horvat je predlagal, da se analiza opravi tudi za ostalih pet jezer.
Marko Krajnc je ob tem podal informacijo, da se pripravlja tiskovna konferenca glede onesnaženja Save Bohinjske in Save Dolinke. Na tem območju je ARSO izvajal monitoring voda, ki je pokazal onesnaženje zaradi neustreznih kapacitet čistilnih naprav.

· posvet RZS: projekti RIWET in LASR, 30.9.2025
Poročilo je predstavil sekretar RZS Igor Miličić  in je del gradiva te seje. Posvet je bil izveden v sodelovanju z Inštitutom Revivo. Predstavljena je bila delovna skupina za področje celinskih voda in njene aktivnosti, aplikacija RekoSled (beleženje vodnih ovir in posegov v vodotoke; namenjena splošni javnosti), projekt telemetrije sulca na reki Savi in projekti LASR.

· tekmovanje RAJP v LKO 2025, Slivniško jezero, 2.10. - 5.10.2025
Poročilo je predstavil sekretar RZS Igor Miličić. Tekmovanje je potekalo v organizaciji RD Voglajna. Zmagovalka je bila ekipa RD Murska Sobota. Organizacija je potekala korektno, kljub nekaterim neljubim dogodkom, ki jih sami tekmovalci niso občutili. Predsednik RZS je izrekel zahvalo in čestitke  organizatorjem za uspešno izvedbo.

Sprejeti so bili:
Sklep 11: UO RZS se je seznanil s tematiko, navedeno pod AD 8: postopek o odvzemu statusa delovanja v javnem interesu na področju ohranjanja narave; odločba informacijski pooblaščenec – primer R. Klep, D. Robinšak; sestanek Delovne skupine za področje celinskih voda (DSPCV) 24.9.2025; predstavitev kakovosti vode: Blejsko in Ledavsko jezero 26.9. in 30.9.2025; posvet RZS: projekti RIWET in LASR 30.9.2025; tekmovanje RAJP v LKO 2025, Slivniško jezero 2.10. - 5.10.2025.

AD 9

Razno
· Dovoljenje za odstrel kormoranov - RD Ljutomer
[bookmark: _Hlk213839268]Poročilo je predstavil Aleš Horvat. RD Ljutomer je po 10 letih vloženega truda dobila dovoljenje za odstrel 40 osebkov kormorana na letni ravni na akumulaciji Gajševci, delu reke Mure in reki Ščavnici. Dovoljenje je bilo izdano na podlagi ugotovitve ministrstva, da kormorani povzročajo škodo na obstoječih ribjih vrstah v večjem obsegu, predvsem na podusti in platnici ter drugih zaščitenih vrstah rib. Ministrstvo je prav tako ugotovilo, da je stanje kormorana v Sloveniji ugodno. Posebej je v dovoljenju omenjeno pozitivno mnenje RZS, ki opozarja na slabo stanje podusti in platnic. Predsednik RZS je navedel, da izdano dovoljenje lahko služi kot vzorčni primer dosežka tudi na lokalni ravni.

Dodatno: Marko Krajnc je opozoril na nedovoljeno rabo imena blagovne znamke v trgovski verigi Špar, ki prodaja »bohinjsko potočno postrv«, ki ne obstaja kot ribja vrsta. Navedba porekla v deklaraciji je Italija, dobavitelj je Ribogojnica Zupan iz Bohinjske Bistrice. Člani UO se strinjajo, da je uporaba imena nezakonita. Predlaga se prijava na tržni inšpektorat in urad za varstvo potrošnikov.


Vsi sklepi so bili sprejeti soglasno, razen tam, kjer je to posebej navedeno. Seja je bila končana ob 18:00  uri. 

	zapisala:
Andreja BAVDAŽ
	

	
	

	

	

	verificiral:
	predsednik RZS:

	mag. Igor MILIČIĆ
	dr. Miroslav ŽABERL






Prejmejo:
· člani UO RZS
· ob zadolžitvah navedeni člani
· delavci strokovne službe RZS

Po verifikaciji na seji UO prejmejo še:
· člani nadzornega odbora RZS
· predsedniki drugih organov RZS in predsedniki delovnih teles UO RZS
· vabljeni gostje
· RD, ki uporabljajo e- pošto
· arhiv RZS

Opombi:	Po verifikaciji na seji UO RZS, sekretar RZS objavi ta zapisnik na spletnih straneh RZS.
Zvočni zapis poteka seje se nahaja v arhivu RZS. Hrani se dve leti.

